section_heading: Povijest
paragraph_text: Godine 1890. u Rijeci je živjelo 2.000 Židova, pa su odredili odbor za gradnju sinagoge za koju je propisan desetogodišnji dobrovoljni porez za dobrotvorne priloge. Projekat je bio gotov 1902. godine, te se počela graditi Riječka sinagoga. Ista je završena 1903. godine. Vjerski život Židova u Rijeci je bio vrlo aktivan zahvaljujući rabinima, ali su Židovi također imali velik utjecaj na razvoj ovog grada. Bili su industrijalci, trgovci i brodograditelji.